
**REPUBLICA MOLDOVA**

**CONSILIUL RAIONAL NISPORENI**

**PREȘEDINTELE RAIONULUI NISPORENI**

**Raport**

**privind asigurarea transparenței procesului decizional în Consiliul raional Nisporeni și subdiviziunile din subordinea Consiliului raional Nisporeni în anul 2023**

În scopul asigurării transparenței în procesul decizional, în conformitate cu prevederile legii nr. 239/2008, privind transparența în procesul decizional și Hotărârii Guvernului nr. 967/2016, cu privire la aprobarea mecanismului de consultare publică cu societatea civilă în procesul decizional, aducem la cunoștință, ,,Raportul anual privind transparența în procesul decizional”.

În perioada de raport au fost convocate și desfășurate 9 ședințe ale Consiliului raional Nisporeni, dintre care 4 ședințe ordinare conform programelor de activitate aprobate prin Deciziile consiliului raional, 4 şedinţe extraordinare și o ședință de Constituire a noului legislativ a Consiliului raional Nisporeni, în urma Alegerilor locale generale din 5 noiembrie 2023. Toate ședințele fiind publice.

Conform Regulilor interne privind procedurile de informare, consultare și participare în procesul decizional au fost plasate pe pagina web oficială a Consiliului raional următoarele informații:

* Strategia de dezvoltare socio-economică a raionului Nisporeni 2021-2027;
* Publicarea documentelor privind activitatea în domeniul achizițiilor publice;
* Publicarea anunțurilor despre inițierea elaborării proiectelor de decizii;
* Publicarea proiectelor de decizii în scopul consultării opiniei părților interesate și stimulării participării cetățenilor la procesul decizional;
* Publicarea anunțurilor privind desfășurarea ședințelor publice ale Consiliului raional;
* Examinarea proiectelor de decizii în cadrul celor 4 comisii consultative de specialitate;
* Informarea publicului referitor la deciziile adoptate prin plasarea acestora pe pagina web [www.nisporeni.md](http://www.nisporeni.md) și includerea în Registrul de stat al actelor locale, respectând strict termenele;
* Informații privind organizarea și desfășurarea concursurilor pentru ocuparea funcțiilor publice.

Responsabil de coordonarea procesului de consultare publică cu societatea civilă în procesul decizional este secretarul Consiliului raional, telefon de contact: 0264-2-20-57.

|  |  |
| --- | --- |
| Denumirea indicatorilor | Valoarea indicatorilor |
| Numărul deciziilor adoptate în perioada de raportare | 153 |
| Numărul de dispoziții de ordin personal ale conducerii APL | 326 |
| Numărul de dispoziții de ordin general ale conducerii APL | 152 |
| Numărul proiectelor de decizii consultate (din numărul de decizii adoptate) | 1 |
| Numărul proiectelor de decizii supuse consultărilor publice repetat | 0 |
| Numărul deciziilor adoptate în regim de urgență | 0 |
| Aprecierea perioadei de timp în mediu/zile de la inițierea proiectului deciziei până la aprobarea acesteia | 17 zile |

**Procesul de consultare a deciziilor/ proiectelor de decizii**

|  |  |  |
| --- | --- | --- |
| Publicare | Numărul | Mijlocul de informare |
| Anunțuri privind inițierea elaborării deciziei | 1 | Pagina autorității, informare direcționată. |
| Anunțuri privind retragerea unui proiect din procesul de elaborare | 0 | - |
| Anunțuri privind organizarea consultării publice | 1 | Pagina autorității, ziarul local. |
| Rezultatele consultărilor/sinteza recomandărilor | 0 | Nu au parvenit recomandări |
| Proiecte de decizii și materialele aferente acestora, precum și decizii adoptate | 1 | Decizia ,, cu privire la aprobarea bugetului raional în lectura II |
| Programe trimestriale/anuale de elaborare a proiectelor de decizii, cu indicarea proiectelor de decizii care urmează a fi supuse obligatoriu consultării publice. | 0 | Programele trimestriale ale Consiliului raional sunt propuse subiecte, care nu necesită a fi supuse consultărilor publice( pagina autorității) |
| Raportul anual al autorității privind transparența procesului decizional | 1 | Pagina web a Consiliului raional Nisporeni |

**Contestații/sancțiuni**

|  |  |
| --- | --- |
| Numărul cazurilor în care acțiunile sau deciziile autorității administrației publice au fost contestate pentru nerespectarea Legii nr. 239/2008 | 0 |
| Contestate în organul ierarhic superior | 0 |
| Contestate în instanță de judecată | 0 |
| Numărul sancțiunilor aplicate pentru încălcarea Legii nr. 239/2008 | 0 |

**Întocmit:** Beschieru Olesea, secretar al Consiliului raional Nisporeni tel: 0264-2-20-57